“หุ้นเอเชีย” เปิดลบ นักลงทุนกังวลข้อมูล “เงินเฟ้อสหรัฐ”
“ตลาดหุ้นเอเชีย” เปิดลบตามดาวโจนส์ ขณะที่นักลงทุนรอคอยสหรัฐเปิดเผยตัวเลขเงินเฟ้อ เพื่อจับทิศทางเงินเฟ้อในอนาคตและการดำเนินนโยบายการเงินของธนาคารกลางสหรัฐ
“ตลาดหุ้นเอเชีย” เปิดลบตามดาวโจนส์ ขณะที่นักลงทุนรอคอยสหรัฐเปิดเผยตัวเลขเงินเฟ้อ เพื่อจับทิศทางเงินเฟ้อในอนาคตและการดำเนินนโยบายการเงินของธนาคารกลางสหรัฐ
10 พ.ค. 2566

ผู้สื่อข่าวรายงานว่า ตลาดหุ้นเอเชีย เปิดลบในวันนี้ ขณะที่นักลงทุนรอคอยสหรัฐเปิดเผยตัวเลขเงินเฟ้อ เพื่อจับทิศทางเงินเฟ้อในอนาคตและการดำเนินนโยบายการเงินของธนาคารกลางสหรัฐ (เฟด)
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 29,189.41 จุด ลดลง 53.41 จุด หรือ -0.18%, ดัชนี HSI ตลาดหุ้นฮ่องกงเปิดวันนี้ที่ 19,860.50 จุด ลดลง 7.08 จุด หรือ -0.04% และดัชนี SSE Composite ตลาดหุ้นจีนเปิดวันนี้ที่ 3,347.70 จุด ลดลง 9.97 จุด หรือ -0.30%
ด้านนักเศรษฐศาสตร์ในผลสำรวจที่จัดทำโดยสำนักข่าวดาวโจนส์คาดการณ์ว่า เงินเฟ้อของสหรัฐจะเพิ่มขึ้น 0.4% ในเดือนเม.ย. เมื่อเทียบเป็นรายเดือน และ 5% เมื่อเทียบเป็นรายปี ส่วนเงินเฟ้อพื้นฐาน ซึ่งไม่รวมหมวดอาหารและพลังงาน มีแนวโน้มที่จะเพิ่มขึ้น 0.4%
นอกจากนี้ตลาดหุ้นสหรัฐปรับตัวลงในวันอังคาร (9 พ.ค.66) โดยดัชนี S&amp;P500 ปรับตัวลง 0.46% ส่วนดัชนี  Nasdaq Composite ลดลง 0.6% และดัชนีเฉลี่ยอุตสาหกรรมดาวโจนส์ลดลงเล็กน้อย 0.17%